[{"text_idx": "#000001", "text": "Suvel on minu peeglilaual sootuks teised juuksetooted, kui talvel. Kuid u\u0308ks u\u0308mmargune purk on olnud minu asendamatu abimees u\u0308le kaheku\u0308mne aasta ja seda ma naljalt juba millegi vastu va\u0308lja ei vaheta. Seekordses juuksejuttude postituses na\u0308itan sulle oma uusi ja vanu lemmikuid, millega suvel kiharad kaunid hoida."}, {"text_idx": "#000003", "text": "Tulles tagasi minu suviste lemmikute juurde, siis me ko\u0303ik teame u\u0308tlust: vana arm ei roosteta \u2013 u\u0308ks minu must-have toode la\u0308bi kaheku\u0308mne aasta on TIGI Bead Head Small Talk. Ma\u0308letan, kuidas juuksur suunas mind vaikselt salongitooteid kasutama, soovitas esimesena TIGI tooteid ja kinkis mulle TIGI Bead Head Small Talk pallikese. U\u0308mmarguses potsikus on imeliselt lo\u0303hnav ja ka\u0308e all mo\u0303nusalt libe juuksekreem, millel marjaselt magus aroom. See lo\u0303hn on mind aastaid enne juuste fo\u0308o\u0308nitamist saatnud. Ma\u0308a\u0308rides seda ra\u0308tikukuivadesse juustesse on nad kohemaid perfektselt kammitavad, siledad ja ilusa la\u0308ikega."}, {"text_idx": "#000004", "text": "Ta\u0308helepanuva\u0308a\u0308rne on to\u0303ik, et Small Talki soovitatakse o\u0303hukestele juustele. Minul on paksud juuksed ja Small Talk on teinud tihedate juuste haldamise palju lihtsamaks. Seega, kui mo\u0303ni toode sind va\u0308ga huvitab, siis tasub ikka omal nahal a\u0308ra proovida ja alles siis on selgus majas. Muide, olen aastaid kartnud, et Small Talk vo\u0303etakse tootmisest maha, seega on mul seda alati mitu purki kodus varuks. Aga mo\u0308o\u0308dunud aastal uuendasid nad hoopis pakendit ja kui sa piilud Salon Shopi lehele, siis seal on Small Talk oma uues kelmikas kuues ta\u0308itsa esindatud."}, {"text_idx": "#000005", "text": "Minul on veel eelmise disainiga purk alles, sest toodet kulub ainult u\u0308ks pumbata\u0308is ja mitte rohkem! Kui seda ku\u0308lluslikult juustesse kanda, ja\u0308tab ta juuksed pigem liiga libedaks, umbes nii, et tuleb minna tagasi vanni ja see peast va\u0308lja pesta."}, {"text_idx": "#000006", "text": "U\u0308hest purgist jagub pooleks aastaks ja seda isegi siis, kui sul on kodus linalakast tu\u0308tar. Tu\u0308trele meeldivad samad tooted, mis emale. Kui ma teaks inimest, kes Small Talki kunagi va\u0308lja to\u0308o\u0308tas, siis saadaksin talle ta\u0308nukirja. Ja arvestades, et sellest purgist saab sedavo\u0303rd kaua la\u0308bi, on hind u\u0308limalt soodne. Kiika hinda ja uue purgi kelmikat kujundust siit."}, {"text_idx": "#000008", "text": "See sobib veganitele ja on oma koostisosadelt esmaklassiline: na\u0308iteks taimne kaaviar on saadud merevetika ekstraktist. Tegemist on iidse Aasia supertoiduga, mis aitab juuste niiskust paremini sa\u0308ilitada ja teeb juuksekarva va\u0308lispinna siledaks. Boonusena lisab ka volu\u0308u\u0308mi ja la\u0308iget. Ko\u0303lab nagu jo\u0303uluvana, kes on toonud liiga palju kinke, aga see pole veel ko\u0303ik!"}, {"text_idx": "#000009", "text": "Air-Dry Balm sobib ko\u0303ikidele juuksetu\u0308u\u0308pidele ja parim na\u0308ide ongi minu tu\u0308tar. Kellel on loomulikku va\u0308rvi juuksed ning kes na\u0308ppab minult seda toodet pa\u0308rast iga juuksepesu. Tema pikkade juuste otsadesse tekivad alati kerged lokid ja pikalt tundus mulle, et ehk sobibki see toode pigem naturaalset tooni juustele."}, {"text_idx": "#000015", "text": "Minul on ku\u0308ll selline tunne, et juuksed lausa neelavad endasse iga tilga o\u0303li. Suvel on isea\u0308ranis oluline valida tooted, mis kaitseksid ka juukseid UV kiirguse eest. Oribe pumbaga pudelis on jasmiini, eedelveisi, lits\u030ci, sandlipuu, mustso\u0303stra, bergamoti ja argaania o\u0303lid, mis niisutavad intensiivselt, tugevdavad ja siluvad juukseid."}, {"text_idx": "#000017", "text": "Ja lo\u0303puks u\u0308sna mu\u0308stilise nimega MustF23so\u0303stra seemne o\u0303li \u2013 see peidab endas oomega 6 ja 3 rasvhappeid, mis tugevdavad ja niisutavad juukseid. Ja kuigi see tundub juba va\u0308gagi ku\u0308lluslik komplekt, siis a\u0308rgem unustagem sheavo\u0303id, mis on vitamiini F rikas, niisutab ja pehmendab kuivi, kahjustatud juukseid, lisab veel omakorda la\u0308iget ja kaitseb juukseid edasiste kahjustuste eest. Oribe \u201cGold Lust Nourishing\u201d juukseo\u0303li on to\u0303epoolest nii luksuslik, et mo\u0303eldud justkui vaid kroonitud peadele aga seda juustesse kandes kannadki juustes na\u0308htamatut ja imeha\u0308sti lo\u0303hnavat suvist krooni. Oribe juukseo\u0303li leiad siit. See on to\u0303esti u\u0308ks ja ainus."}]